רועי אלקבץ

רועי אלקבץ (נולד ב-2 באוגוסט 1968) הוא קצין בדרגת תת-אלוף במילואים בצה"ל ודוקטור למשפטים, בתפקידו האחרון שימש מפקד עוצבת אדום, חבר מועצת העיר תל אביב-יפו מטעם יש עתיד, איש עסקים ויזם, סגן יו"ר קק"ל וראש מטה תל אביב של מפלגת יש עתיד. אלקבץ נולד לראובן ואריאלה בקיבוץ רעים שבנגב המערבי. בילדותו הוריו עברו לעיר אשדוד ושם גדל והתחנך. הוא למד בבית הספר היסודי רעים, ובנעוריו למד בתיכון מקיף ד' בעיר אשדוד. בשנת 1985 נבחר ליו"ר מועצת התלמידים של בית ספרו, וכן ליו"ר מועצת התלמידים של העיר אשדוד. במסגרת זו הוביל אלקבץ פעילויות נוער רבות בבית ספרו וברחבי העיר. אלקבץ הוא בעל תואר ראשון במשפטים מטעם אוניברסיטת נוריץ' ותואר שני בלימודי ביטחון במב"ל,תואר שני במנהל עסקים בתוכנית הבינלאומית קלוג-רקנאטי באוניברסיטת תל אביב, תואר שני במדע המדינה מאוניברסיטת חיפה (בהצטיינות) ובוגר המכללה לביטחון לאומי (בהצטיינות), דוקטור למשפטים מאוניברסיטת בר-אילן. אלקבץ, שמתגורר בשכונת רמת אביב ג' שבתל אביב, נשוי ואב לארבעה. התמודד בראשות רשימת יש עתיד בבחירות למועצת עיריית תל אביב בבחירות 2018 וזכה במנדט אחד. אלקבץ התגייס לחיל השריון בשנת 1986 ועבר הכשרה כלוחם, כמפקד טנק וכמפקד מחלקה. בהמשך שימש כמ"מ, קמב"ץ גדוד, וכמפקד פלוגה. לאחר לימודיו שירת אלקבץ כסמג"ד בגדוד 430 בחטיבה 500, ובתקופה זו נטל חלק בלחימה ברצועת הביטחון בלבנון ובאיו"ש. בשנת 1999 מונה למפקד גדוד "אדם" בחטיבה 500, והוביל את הכנת הגדוד לאינתיפאדה השנייה וכן את לחימת הגדוד עם במהלך שנת הלחימה הראשונה ברחבי איו"ש. הגדוד בפיקודו זכה להוקרה על הצטיינות בלחימה בחטמ"ר בנימין, וכן כגדוד מצטיין באוגדה 162. בתפקידו הבא שימש אלקבץ כמפקד גדוד דקל בבה"ד 1. בשנים 2006-2003 שימש כראש מחלקת תורת הלחימה בזרוע היבשה, כמפקד עוצבת ראם. בשנת 2007 מונה אלקבץ כמפקד חטיבה 7, ובמהלך תפקידו נטלו כוחות החטיבה חלק במבצע עופרת יצוקה ברצועת עזה. בתפקידו הבא שימש אלקבץ כקצין אג"ם של פיקוד הדרום, ובשנת 2011 הועלה לדרגת תת-אלוף ומונה לראש מטה פיקוד הדרום. במהלך תפקידו הוביל אלקבץ את מטה הפיקוד במהלך מבצע עמוד ענן וכן את עבודת המטה הפיקודית למול המטכ"ל וזרועות הצבא בפרויקט סגירת גבול ישראל-מצרים. בספטמבר 2013 מונה למפקד אוגדה 80 ("עוצבת אדום"), ובמהלך תפקידו נסגר סופית הגבול הדרומי של ישראל מפני חדירות והסתננויות מסיני. במהלך מבצע צוק איתן גויסו יחידות המילואים של האוגדה, שנטלו חלק בלחימה בעזה ובהגנת גבול ישראל מצרים. בשנת 2015 פרש אלקבץ מצה"ל ומאז הוא משמש כראש מטה פיקוד הדרום במילואים. אלקבץ מקדיש את פעילותו הציבורית לקידום תחום ההתחדשות ודיור מתוקף תפקידו כיו"ר הוועדה להתחדשות עירונית, כחבר הוועדה המקומית לתכנון ובנייה. במסגרת עשייתו הציבורית ממלא אלקבץ מספר תפקידים בהתנדבות: סגן יו"ר קק"ל (מיולי 2021), חבר הנהלה וחבר בוועדת הכספים בקק"ל, וכן דירקטור במספר תאגידים עירוניים בתל אביב: עזרה ובצרון, היכלי הספורט בע"מ, ויובל חינוך בע"מ. משנת 2016 אלקבץ משמש ראש מטה יש עתיד בעיר תל אביב ובמסגרת תפקידו הוא הוביל את ארבע מערכות הבחירות לכנסת בשנים 2021-2019. מפקד חדש לעוצבת "אדום": תא"ל רועי אלקבץ, באתר צה"ל (דרך ארכיון האינטרנט), 11 בספטמבר 2013. יואב זיתון, תת אלוף רועי אלקבץ מונה למפקד האוגדה האחראית על הגבול עם מצרים, באתר ynet, 11 בספטמבר 2013. חנן גרינברג, מח"ט 7: "לא זנחנו אימונים לאויב כמו צבא סוריה", באתר ynet, 26 במאי 2009. דנאל אל-פלג, 7 את החטיבה(הקישור אינו פעיל), במחנה, כפי שהועלה באתר "יד לשריון". רועי אלקבץ, דבר מפקד חטיבה 7, כפי שהועלה באתר "יד לשריון". יותם קניספל ולי-טל תייר, פלס"ר סימן 7, ביטאון ביבשה, גיליון 7 ספטמבר 2008. יואב לימור, "השקט מטעה, הכל יכול להתהפך ברגע", באתר ישראל היום, 6 ביוני 2014 אמיר בוחבוט‏, "פתאום ההברחה הופכת לאירוע טרור", באתר וואלה, 6 בנובמבר 2014. רועי אלקבץ, היינו כמו אחים לנשק שרצים יחד שנים ארוכות, באתר ישראל היום, 24 בפברואר 2015 היינו כמו אחים לנשק שרצים יחד שנים ארוכות גולן הגיב, ד״ר רועי אלקבץ (תא״ל במיל): ״יש צורך דחוף לשפר את הביטחון של תושבי רמת אביב גימל״ - המקום - ירחון מקומי אמיתי, ‏2023-02-02 אמיר בוחבוט‏, "הפיגוע הבא הוא עניין של זמן", באתר וואלה, 20 בפברואר 2014. נחליאלי, ניב, הכרונולוגיה של הבלגן: מורכבות ארגונית במועדון הכדורגל הפועל תל אביב, Social Issues in Israel, 2019, עמ' 143–173 doi: 10.26351/siii/28/6 שירות, "סם חייה של תל אביב": על התחדשות עירונית בעיר המבוקשת בישראל, באתר אייס, 6 בספטמבר 2021 מה יעלה בגורלה של התחנה המרכזית החדשה?, באתר המקומון המצביא המנצח: תא"ל ד"ר רועי אלקבץ - מהי מצביאות פרק 1 בסדרה on Apple Podcasts, באתר Apple Podcasts (באנגלית בריטית) רות מזרחי, האשדודי שעשה חיל בצבא – ומוביל את ההפגנות נגד ביבי, באתר אשדוד 10, ‏ספטמבר 17, 2020 הנהלת קקל, באתר www.kkl.org.il תל אביב | יש עתיד, באתר www.yeshatid.org.il